
Grozījumi Ministru kabineta 2023. gada 5. decembra noteikumos Nr. 723 "Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa  "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.6. pasākuma "Nodarbinātības valsts aģentūras veiktspējas stiprināšana un pakalpojumu modernizēšana" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· 1. Izdarīt Ministru kabineta 2023. gada 5. decembra noteikumos Nr. 723 "Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa  "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.6. pasākuma "Nodarbinātības valsts aģentūras veiktspējas stiprināšana un pakalpojumu modernizēšana" īstenošanas noteikumi" (Latvijas Vēstnesis, 2023, 237. nr.; 2025, 134. nr.) šādus grozījumus:
· 1.1. izteikt 1.3. apakšpunktu šādā redakcijā:
· "1.3. pasākumam pieejamo finansējumu un nacionālā līdzfinansējuma likmi;";
· 1.2. izteikt 7. punktu šādā redakcijā:
· "7. Pasākumam pieejamais kopējais attiecināmais finansējums ir 8 000 000 euro, tai skaitā Eiropas Sociālā fonda Plus finansējums – 6 800 000 euro un valsts budžeta līdzfinansējums – 1 200 000 euro.";
· 1.3. izteikt 13.5. apakšpunktu šādā redakcijā:
· "13.5. īstermiņa darba tirgus prognozēšanas sistēmas un prognožu atspoguļošanas platformas pilnveide un prognožu veikšana;";
· 1.4. izteikt 15.1. apakšpunktu šādā redakcijā:
· "15.1. finansējuma saņēmēja projekta vadības un projekta īstenošanas personāla izmaksas (turpmāk – personāla izmaksas), piemērojot vienoto likmi 20 procentu apmērā no šo noteikumu 14.1. apakšpunktā minētajām pārējām tiešajām attiecināmajām izmaksām, kas nav personāla izmaksas. Minētās personāla izmaksas saskaņā ar Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula Nr. 2021/1060), 55. panta 1. punktu projektā plāno kā vienu izmaksu pozīciju;";
· 1.5. izteikt 18. punktu šādā redakcijā:
· "18. Pievienotās vērtības nodokļa izmaksas atbilstoši regulas Nr. 2021/1060 64. panta 1. punkta "c" apakšpunkta nosacījumiem šo noteikumu 15., 16. un 17. punktā minētajām izmaksu pozīcijām ir attiecināmas, ja tās nav atgūstamas atbilstoši normatīvajiem aktiem nodokļu politikas jomā.";
· 1.6. izteikt 19.1. apakšpunktu šādā redakcijā:
· "19.1. pilnveido bezdarbnieku profilēšanas sistēmu, integrējot to informācijas sistēmā BURVIS;";
· 1.7. svītrot 23.1. apakšpunktu;
· 1.8. svītrot 23.2. apakšpunktu;
· 1.9. svītrot 27.1. apakšpunktu;
· 1.10. izteikt 27.4. apakšpunktu šādā redakcijā:
· "27.4. piesaistot šo noteikumu 13. punktā minēto atbalstāmo darbību veikšanai nepieciešamo personālu vai īstenojot iepirkumus, nodrošina, ka projekta īstenošanas laikā tiek ievēroti interešu konflikta, korupcijas un krāpšanas novēršanas nosacījumi, vismaz paredzot, ka projekta vadībā un īstenošanā iesaistītais personāls ir informēts par korupcijas un interešu konflikta novēršanas jautājumiem un krāpšanas pazīmēm, par pienākumu ziņot par konstatētajām aizdomām, kā arī par ziņotāju aizsardzību atbilstoši Trauksmes celšanas likumam;";
· 1.11. papildināt ar 27.4.1 apakšpunktu šādā redakcijā:
· "27.4.1 nodrošina, ka projekta īstenošanas laikā atbilstoši Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija), 61. pantam un normatīvajiem aktiem publisko iepirkumu jomā tiek ievēroti interešu konflikta, korupcijas un krāpšanas novēršanas nosacījumi;".
· 2. Šo noteikumu 1.4. un 1.9. apakšpunkts stājas spēkā 2026. gada 1. oktobrī.

